Böyükkişi Abdullayev

Böyükkişi Abış oğlu Abdullayev () — Kürdəmir taxıl məhsulları kombinatının direktoru, Azərbaycan Respublikası Ali Sovetinin XII çağırış deputatı

 Həyatı 
1935-ci ildə Kürdəmir rayonunun Ərəbxana kəndində anadan olub. Orta təhsilini rayonun 1 saylı orta məktəbində alıb. 1952-ci ildə Gəncə Kənd Təsərrüfatı Akademiyasının "Mexanizasiya" fakültəsini bitirərək ali təhsilini başa vurub.

1957–1959-cu illərdə Göyçay Regional Ərazi Maşın-Traktor Stansiyasında (MTS) mühəndis vəzifəsində işləyib.

1959–1963-cü illərdə Kürdəmir Avtonəqliyyat Müəssisəsində istismar rəisi vəzifəsində çalışıb.

1963–1972-ci illərdə Kürdəmir Avtonəqliyyat Müəssisəsində idarə rəisi olaraq işləyib.

1972–1973-cü illərdə Seyid Əzim Şirvani adına Kolxoz İdarə Heyətinin sədri, 1973–1975-ci illərdə isə Kürdəmir Maşın-Traktor Stansiyasının direktoru işləyib.

1975–1985-ci illərdə Kürdəmir Xalq Deputatları Sovetinin İcraiyyə Komitəsinin sədri vəzifəsində işləmişdir.

1986–1994-cü illərdə Kürdəmir Taxıl Məhsulları Kombinatının direktoru vəzifəsində çalışıb.

1990-cı il sentyabrın 30-da keçirilmiş seçkilərdə Kürdəmir rayonu 251 nömrəli Mollakənd seçki dairəsindən AzərbaycanRespublikası Ali Sovetinin deputatı seçilmişdir.
Böyükkişi Abdullayevin ölkənin taxılçılıq sahəsinin inkişafında xüsusi xidmətləri olmuşdur. 20 fevral 1994-cü ildə dünyasını dəyişmiş və rayonun Fəxri Xiyabanında dəfn olunmuşdur.

 Təltifləri 
 Qırmızı Əmək Bayrağı ordeninə layiq görülmüşdür.

 İstinadlar 

Kateqoriya:Kürdəmir Rayon Xalq Deputatları Soveti İcraiyyə Komitəsinin sədrləri